CELEX: 62018TN0273
Language: mt
Date: 2018-04-30 00:00:00
Title: Kawża T-273/18: Rikors ippreżentat fit-30 ta’ April 2018 – Bernaldo de Quirós vs Il-Kummissjoni

201806220621970612018/C 240/592732018TC24020180709MT01MTINFO_JUDICIAL20180430515111Kawża T-273/18: Rikors ippreżentat fit-30 ta’ April 2018 – Bernaldo de Quirós vs Il-Kummissjoni
 ---documentbreak--- C2402018MT5110120180430MT0059511511Rikors ippreżentat fit-30 ta’ April 2018 – Bernaldo de Quirós vs Il-Kummissjoni
   (Kawża T-273/18)2018/C 240/59Lingwa tal-kawża: il-Franċiż
      Partijiet
   
   
      Rikorrenti: Belén Bernaldo de Quirós (Brussell, il-Belgju) (rappreżentant: M. Casado García-Hirschfeld, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tiddikjara dan ir-rikors bħala ammissibbli u fondat;
         
      konsegwentement,
   
            —
         
         
            tannulla d-deċiżjoni tas-6 ta’ Lulju 2017;
         
      
            —
         
         
            tiddikjara l-annullament, sa fejn meħtieġ, tad-deċiżjoni tal-31 ta’ Jannar 2017 ta’ ċaħda tal-ilment;
         
      
            —
         
         
            tordna l-kumpens għad-danni morali tar-rikorrenti li jirriżultaw minn dawn id-deċiżjonijiet, stmati, pjuttost simbolikament, fis-somma ta’ EUR 1;
         
      
            —
         
         
            tikkundanna lill-konvenut għall-ispejjeż kollha.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
            1.
         
         
            L-ewwel motiv ibbażat fuq il-ksur tal-mandat mogħti lill-Uffiċċju tal-Investigazzjoni u d-Dixxiplina fir-rigward tal-investigazzjoni amministrattiva kontra r-rikorrenti, kif ukoll il-ksur tal-prinċipji tal-imparzjalità u ta’ amministrazzjoni tajba.
         
      
            2.
         
         
            It-tieni motiv ibbażat, minn naħa, fuq il-ksur tal-prinċipju tar-rispett tad-drittijiet tad-difiża u ksur tal-Artikolu 3 tal-Anness IX tar-Regolamenti tal-Persunal, u, min-naħa l-oħra, fuq ksur tal-prinċipju ta’ oppurtunitajiet ugwali għall-partijiet waqt is-smigħ tar-rikorrenti abbażi tal-Artikolu 22 tal-Anness IX tar-Regolamenti tal-Persunal.
         
      
            3.
         
         
            It-tielet motiv ibbażat fuq ksur tal-prinċipju ta’ proporzjonalità u ta’ żball manifest ta’ evalwazzjoni.